Բաիայի դաշնային համալսարան

Բաիայի դաշնային համալսարան (պորտ.՝ Universidade Federal da Bahia), համալսարան Բրազիլիայում, hիմնադրվել է 1946 թվականի ապրիլի 8-ին։ Պատմություն Բաիայի դաշնային համալսարանը հիմնադրվել է 1946 թվականի ապրիլի 8-ին՝ համաձայն 9155 օրենքի։ Դրա կազմի մեջ ընդգրկվել են Բաիայի վիրաբուժության դպրոցը, իրավաբանական ֆակուլտետը, Բաիայի պոլիտեխնիկական դպրոցը, փիլիսոփայության ֆակուլտետը և տնտեսագիտական գիտությունների ֆակուլտետը։ 1950 թվականի դեկտեմբերի 4-ին կառավարությունը, համաձայն 2234 օրենքի, որոշում է ընդունել ստեղծել բարձրագույն կրթության դաշնային համակարգ։ Դրանից հետո համալսարանը վերանվանվել է Բաիայի դաշնային համալսարան։ Նահանգում բարձրագույն կրթության սկզբնական պատմությունը սկիզբ է առել 1808 թվականից, երբ պորտուգալական արքունիքի հաստատման կապակցությամբ ստեղծվել է երկրի առաջին բժշկական կրթական հաստատությունը՝ Բաիայի բժշկական դպրոցը։ Դրան հաջորդել են դեղագործության ֆակուլտետը (1832), կերպարվեստի դպրոցը (1877), իրավաբանական ֆակուլտետը (1891), պոլիտեխնիկական դպրոցը (1897), տնտեսագիտական դպրոցը (1905), փիլիսոփայության, գիտությունների և գրականության դպրոցը (1943), գրադարանագիտության դպրոցը (1942), որոնք 1946 թվականից ընդգրկվել են համալսարանի կազմի մեջ։ Այդ ժամանակից սկսած ստեղծվել եմ նոր կրթական ծրագրեր՝ հասարակության գիտական և մշակութային պահանջները բավարարելու նպատակով։ 1949-1961 թվականներին համալսարանի գործունեությունը համակարգվել է Էդգար Սանտոսի կողմից, որը եղել է համալսարանի առաջին ռեկտորը։ Այդ գործունեության ընթացքում ստեղծվել և ավելացվեցվել են հետևյալ հաստատությունները՝ Կենտրոնական կլինիկական հիվանդանոցը, ճարտարապետության և մանկավարժության դպրոցները, երաժշտական ուսումնարանը և բեմարվեստի ուսումնարանը, երկրաբանության դպրոցը, ինչպես նաև մաթեմատիկայի, ֆիզիկայի, քիմիայի, կենսաբանության և առողջապահական գիտությունների ինստիտուտները։ Բացի այդ, հիմնադրվել են Աֆրիկյան և արևելագիտական հետազոտությունների կենտրոնը և Սրբազան արվեստի թանգարանը։ Համալսարանը համագործակցության պայմանագրեր ունի 32 երկրների հետ (այդ թվում՝ ԱՄՆ, Շվեդիա, Արգենտինա, Հարավային Աֆրիկա, Նոր Զելանդիա, Ֆրանսիա և այլն)։ Համալսարանն ունի 57 բակալավրիատի, 82 ասպիրանտուրայի և ավելի քան 100 ասպիրանտուրայի դասընթացներ: Այն Բրազիլիայի առաջին համալսարաններից մեկն է, որն ունի մասնաճյուղեր Բահիայի մայրաքաղաքում և մեկը՝ Վիտորիա դա Կոնկիստայում (հարավ-արևմուտք): Ֆակուլտետներ Տնտեսագիտության ֆակուլտետ Փիլիսոփայության և հումանիտար գիտությունների ֆակուլտետ Բժշկության ֆակուլտետ Ստոմատոլոգիայի ֆակուլտետ Իրավագիտության ֆակուլտետ Կենտրոնական ինստիտուտներ Կենսաբանության ինստիտուտ Ֆիզիկայի ինստիտուտ Երկրաբանական գիտությունների ինստիտուտ Հումանիտար կրթության ինստիտուտ Արվեստի ինստիտուտ Մաթեմատիկայի ինստիտուտ Հոգեբանության ինստիտուտ Քիմիայի ինստիտուտ Միջառարկայական կենտրոններ Այլ հաստատություններ Կառավարման դպրոց Ագրոնոմիայի դպրոց Գեղարվեստի դպրոց Պարի դպրոց Բուժքույրական դպրոց Անասնաբուժական բժշկության դպրոց Երաժշտության դպրոց Սննդի դպրոց Թատրոնի դպրոց Ծանոթագրություններ Արտաքին հղումներ Պաշտոնական կայք UFBA Events APP